rejauldu/bengali-wikipedia huggingface dataset:
রাধামোহন ভট্টাচার্য  () (সেপ্টেম্বর,  ১৯০৮ - ১৩ জানুয়ারি, ১৯৮৩)  ছিলেন ভারতীয় বাঙালি চলচ্চিত্র ও মঞ্চ অভিনেতা ও সিনেমা সমালোচক, বহু ভাষাবিদ। ধ্রুপদী সংগীতে ব্যুৎপত্তি সহ সেতার, এস্রাজ বাজাতে পারদর্শী ছিলেন। আবৃত্তিকার হিসাবে তার যথেষ্ট খ্যাতি ছিল। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৫২,   সংক্ষিপ্ত জীবনী রাধামোহনের জন্ম ব্রিটিশ ভারতের অধুনা পশ্চিমবঙ্গের বাঁকুড়া জেলার বিষ্ণুপুরে। তিনি কলকাতার প্রেসিডেন্সি কলেজ বর্তমানে প্রেসিডেন্সি বিশ্ববিদ্যালয় ও  কলকাতা বিশ্ববিদ্যালয়ের অর্থশাস্ত্রের কৃতি ছাত্র ছিলেন।  ১৯৪৪ খ্রিস্টাব্দে জ্যোতির্ময় রায়ের  উদয়ের পথে ছায়াছবিতে আদর্শবাদী নায়কের ভূমিকায় অভিনয় করে রাতারাতি জনপ্রিয় হন। এর আগে অবশ্য ১৯৪২ খ্রিস্টাব্দে 'অপরাধ' ছবিতে খলনায়কের ভূমিকায় এবং হিন্দি ছবি 'তমন্না' য় অভিনয় করেছেন। ছবিতে যেকোনো চরিত্রে তিনি ছিলেন সাবলীল। অসম্ভব প্রতিভাবান  অভিনেতা ছিলেন তিনি। 'উদয়ের পথে' ছবির পরিচালক রাধামোহন সম্পর্কে  এক পত্রে তাঁকে লিখেছিলেন -  ছবিতে অভিনেতা হিসাবে প্রতিভার স্বাক্ষর রেখেছেন। ১৯৬০ খ্রিস্টাব্দে "গিরিশ থিয়েটারে" 'ডাউন ট্রেন' নাটকে অভিনয় করে শ্রেষ্ঠ মঞ্চাভিনেতার পুরস্কার পান। ইংরাজী দৈনিক "স্টেটসম্যান" পত্রিকায় সংগীত-সিনেমা সমালোচক হিসাবে কাজ করেছেন। ভারতীয় চিকিৎসাশাস্ত্রের উপর তার লেখাও সংবাদপত্রে প্রকাশিত হত। রাধামোহন রুশ, ফরাসি ও জার্মান ভাষা শিখেছিলেন। ১৯৫৭ খ্রিস্টাব্দে তিনি মস্কো যান ইংরাজী থেকে রুশ সাহিত্য বাংলায় অনুবাদ করার জন্য। রুশ গ্রন্থ 'খোঁড়া রাজকুমার' ও 'মুমু' বাংলায় অনুবাদ করেন।রাধামোহন রবীন্দ্রভারতী বিশ্ববিদ্যালয়ের কর্মসমিতির সদস্য ও ওই বিশ্ববিদ্যালয়ের পিএইচডি গবেষণাপত্রের পরীক্ষক ছিলেন। এছাড়া তিনি শিল্পী সংসদের পৃষ্ঠপোষক এবং কিছুকাল অভিনেতৃসংঘের সভাপতি ছিলেন।  অভিনীত চলচ্চিত্রের তালিকা   'অপরাধ' (১৯৪২)  'উদয়ের পথে'(১৯৪৪)  'হামরাহী' (১৯৪৫) উদয়ের পথে ছবির হিন্দি ভার্সান   'অভিযাত্রী' (১৯৪৭)  'স্বর্ণসীতা' (১৯৪৮)  'মানদণ্ড' (১৯৫০)  'জীবনসৈকত' (১৯৫০)  'শঙ্খবাণী' (১৯৫১)  'আঁধি' (১৯৫২)  'জালিয়াত' (১৯৫৩)  'কাবুলিওয়ালা' (১৯৫৭)  'ক্ষণিকের অতিথি' (১৯৫৯)  'ক্ষুধিত পাষাণ' (১৯৬০)  'ঝিন্দের বন্দী' (১৯৬১)  'কান্না' (১৯৬২)  'ন্যায়দণ্ড' (১৯৬৩)  'নিশিথে'( ১৯৬৩)  'দোলনা' (১৯৬৫)  'সুদূর নীহারিকা' (১৯৭৫)  'আকালের সন্ধানে' (১৯৮০)   মৃত্যু  অকৃতদার প্রতিভাবান অভিনেতা রাধামোহন ১৯৮৩ খ্রিস্টাব্দের ১৩ ই জানুয়ারি কলকাতায় পরলোক গমন করেন।   তথ্যসূত্র    বহিঃসংযোগ     বিষয়শ্রেণী:১৯০৮-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:বাঙালি অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:বাঁকুড়া জেলার ব্যক্তি
ভিয়েতনাম-মেক্সিকো সম্পর্ক, ভিয়েতনাম এবং মেক্সিকোর মাঝে বিদ্যমান দ্বিপাক্ষিক সম্পর্ককে নির্দেশ করে। ভিয়েতনামের রাজধানী হ্যানয়তে মেক্সিকোর একটি স্থায়ী দূতাবাস রয়েছে।Embassy of Mexico in Hanoi (ইংরেজি, স্প্যানিশ এবং ভিয়েতনামী ভাষায়) অপরদিকে ভিয়েতনামের রাজধানী মেক্সিকো সিটিতে ভিয়েতনামের একটি স্থায়ী দূতাবাস রয়েছে।  উভয় দেশই এশিয়া-প্যাসিফিক ইকনোমিক কো-অপারেশন, ফোরাম অব ইস্ট এশিয়া-লাতিন আমেরিকা কো-অপারেশন এবং জাতিসংঘ এর মত আন্তর্জাতিক এবং বহুমাত্রিক সংস্থার সদস্য।  ইতিহাস  thumb|right|ভিয়েতনাম দূতাবাস, মেক্সিকো মেক্সিকো এবং ভিয়েতনাম উভয় দেশেরই একটি সাধারণ ইতিহাস রয়েছে। পূর্বে উভয় দেশই দ্বিতীয় ফরাসি সাম্রাজ্য এর অধীনে ছিল। উপনিবেশ থাকাকালীন সময় ভিয়েতনাম ছিল ফরাসি কোচিনচীনা নামক কলোনি এবং মেক্সিকো ছিল দ্বিতীয় মেক্সিকান সাম্রাজ্য এর কলোনি।French Colonial Empires  ১৯৪৫ সালে ভিয়েতনাম ফ্রান্স এর কাছ থেকে নিজেদের স্বাধীনতা ঘোষণা করে। এর পরপরই ভিয়েতনাম প্রথম ইন্দোচীন যুদ্ধতে যোগদান করে। ইন্দোচীন যুদ্ধ ১৯৪৬ সাল থেকে ১৯৫৪ সাল পর্যন্ত চলে। ইন্দোচীন যুদ্ধ শেষ হওয়ার পরপরই ভিয়েতনাম যুদ্ধ শুরু হয়। এই ভিয়েতনাম যুদ্ধ ১৯৫৫ সাল থেক ১৯৭৫ সাল পর্যন্ত চলে। এই দুই যুদ্ধের সময়ই মেক্সিকো নিরপেক্ষ ভূমিকা পালন করে।  ১৯৭৫ সালের এপ্রিল মাসে ভিয়েতনাম যুদ্ধ শেষ হয়। এরপর ১৯৭৫ সালেই, ভিয়েতনাম এবং মেক্সিকো আনুষ্ঠানিকভাবে কূটনৈতিক সম্পর্ক স্থাপন করে। ১৯৭৫ সালেই, মেক্সিকো সিটিতে ভিয়েতনাম তাদের দূতাবাস চালু করে। পাল্টা পদক্ষেপ হিসেবে, ১৯৭৬ সালে, হ্যানয়তে মেক্সিকোও তাদের দূতাবাস স্থাপন করে। কিন্তু ১৯৮০ সালে অর্থনৈতিক সমস্যাকে কারণ দেখিয়ে, মেক্সিকো হ্যানয়তে অবস্থিত মেক্সিকো দূতাবাস বন্ধ করে দেয়। তবে ২০০০ সালের অক্টোবর মাসে, মেক্সিকো আবার এই দূতাবাস চালু করে।  বিভিন্ন খাতে এই দুই দেশের মধ্যে বেশ কিছু চুক্তি এবং সমঝোতা স্মারক সাক্ষরিত হয়েছে। এর মধ্যে উল্লেখযোগ্য হল, বিজ্ঞান ও প্রযুক্তি খাত, কৃষিখাত, স্বাস্থ্যখাত, সংস্কৃতি, শিক্ষা প্রভৃতি। এছাড়াও উভয়দেশের কূটনৈতিক এবং সরকারি পাসপোর্টধারী ব্যক্তিদের ভিসামুক্ত প্রবেশের ব্যাপারেও এই দুই দেশ পারস্পরিকভাবে একটি চুক্তি করে।  ২০১৭ সালের নভেম্বর মাসে মেক্সিকোর রাষ্ট্রপতি, এন্রিকে পেইয়া নিয়েতো এক রাষ্ট্রীয় সফরে ভিয়েতনামে যান। সফরে তিনি, ভিয়েতনামের রাষ্ট্রপতি, ত্রান দাই কুয়াং এর সাথে দ্বিপাক্ষিক বৈঠক করেন।Peña Nieto llega a Vietnam para cumbre de APEC (স্প্যানিশ ভাষায়)   বাণিজ্য সম্পর্ক  ২০১৬ সালে ভিয়েতনাম এবং মেক্সিকোর মধ্যকার দ্বিপাক্ষিক বাণিজ্যের পরিমাণ ছিল ৫ বিলিয়ন (৫০০ কোটি) মার্কিন ডলারMexican Ministry of the Economy: Vietnam (স্প্যানিশ ভাষায়)  ভিয়েতনামে মেক্সিকোর প্রধান রপ্তানি পণ্য হল; আটা, মাংশ, কালামারি এবং মদ্যপণ্য। অপরদিকে, মেক্সিকোতে ভিয়েতনামের প্রধান রপ্তানি পণ্য হল; বৈদ্যুতিক যন্ত্রপাতি এবং টেক্সটাইল উপকরণ  তথ্যসূত্র  বিষয়শ্রেণী:ভিয়েতনামের দ্বিপাক্ষিক সম্পর্ক বিষয়শ্রেণী:মেক্সিকোর দ্বিপাক্ষিক সম্পর্ক বিষয়শ্রেণী:ভিয়েতনাম–মেক্সিকো সম্পর্ক
স্যার জন হল  (২১ সেপ্টেম্বর ১৯১১ - ১৯ জানুয়ারী ১৯৭৮) একজন ব্রিটিশ কনজারভেটিভ পার্টির রাজনীতিবিদ ছিলেন।   শিক্ষা এবং ব্যবসায়িক পেশা  হল বেসরকারীভাবে শিক্ষিত ছিলেন এবং ভিস্কাস এবং বাস চারিংটন সহ একজন চার্টার্ড সেক্রেটারি এবং কোম্পানির পরিচালক হিসাবে কাজ করেছিলেন।The International Year Book and Statesmen's Who's Who, Burke's Peerage Ltd, 1978, p. 320   রাজনৈতিক পেশা  হল প্রথম ১৯৫০ সালে গ্রিমসবি এবং ১৯৫১ সালে ফুলহ্যাম ইস্টে সফলতা ছাড়াই পার্লামেন্টে দাঁড়ান। তিনি ১৯৫২ সালের নভেম্বরে একটি উপ-নির্বাচনে উইকম্বের সংসদ সদস্য (এমপি) হিসাবে নির্বাচিত হন। হল ১৯৬৫ সালের অক্টোবর পর্যন্ত ট্রেজারি, অর্থনৈতিক বিষয় এবং বাণিজ্যের বিরোধী মুখপাত্র হিসাবে কাজ করেছিলেন। তিনি ১৯৬৪ থেকে ১৯৬৬ সাল পর্যন্ত ১৯২২ কমিটির একজন নির্বাহী সদস্য এবং ১৯৬৫ সাল পর্যন্ত রক্ষণশীল সংসদীয় অর্থ কমিটির ভাইস-চেয়ারম্যান ছিলেন।  তিনি ১৯৭৩ সালের জুলাই  "রাজনৈতিক ও জনসেবার জন্য" নাইট উপাধি লাভ করেন।  হল ১৯৭৭ সালের গ্রীষ্মে হৃদরোগে আক্রান্ত হন এবং শীঘ্রই ঘোষণা করেন যে তিনি আর নির্বাচনে দাঁড়াবেন না। ১৯৭৮ সালের ১৯ জানুয়ারি লন্ডনের একটি হাসপাতালে ৬৬ বছর বয়সে তিনি মারা যান। তার মৃত্যুতে উপনির্বাচন শুরু হয়।   ব্যক্তিগত জীবন  ১৯৩৫ সালে, হল ন্যান্সি ডোরিন হ্যাম্পটন ব্লেককে বিয়ে করেন। তাদের এক ছেলে ও এক মেয়ে ছিল। হলগুলি কার্লাইল প্লেস, লন্ডন SW1-এ বাস করত।The Blue Book: Leaders of the English-speaking World, St James Press, 1973, p. 590   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:রয়্যাল আর্টিলারি কর্মকর্তা বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৭৮-এ মৃত্যু বিষয়শ্রেণী:১৯১১-এ জন্ম
খালেদ চৌধুরী (২০শে ডিসেম্বর ১৯১৯  - ৩০শে এপ্রিল ২০১৪) একজন নাট্য ব্যক্তিত্ব এবং বাংলার শিল্পী ছিলেন। তিনি বাংলা ও হিন্দি উভয় বিভাগে নাটকের বিভিন্ন পরিচালকের সঙ্গে কাজ করেছিলেন, যাঁদের মধ্যে ছিলেন শম্ভু মিত্র, তৃপ্তি মিত্র, ও শ্যামানন্দ জলান। তার কাজের পরিধি বিস্তৃত ছিল — মঞ্চ সেট এবং পোশাক প্রস্তুত করা, এবং পরে তিনি সংগীত পরিচালক হিসাবেও কাজ করেছিলেন। তিনি অবিবাহিত ছিলেন, ভারতের কলকাতায় থাকতেন। ২৬শে জানুয়ারি, ২০১২ সালে ভারতের প্রজাতন্ত্র দিবসের সম্মান তালিকায় থিয়েটারে তার অবদানের জন্য তাঁকে পদ্মভূষণ সম্মানে ভূষিত করা হয়েছিল। ৩০শে এপ্রিল ২০১৪ সালে কলকাতায় তার মৃত্যু হয়।  পারিবারিক ইতিহাস খালেদ চৌধুরী ১৯১৯ সালের ২০শে ডিসেম্বর জন্মগ্রহণ করেছিলেন, ব্রিটিশ ভারতের করিমগঞ্জে, যা তখন অবিভক্ত আসাম রাজ্য ছিল। তার পিতা চন্দ্রনাথ দত্ত চৌধুরী এবং তার মা হেম নলিনী। তার ঠাকুমার ভাই, গুরুসদয় দত্ত তার নাম রেখেছিলেন চিরকুমার, কিন্তু তার পিতা পরে নামটি চিররঞ্জন দত্ত চৌধুরীতে পরিবর্তিত করেন। বাবার সাথে সম্পর্কের টানাপোড়েনের পরিণতি হিসাবে, তিনি, ১৯৪৩ সালে, নিজের নাম পরিবর্তন করে রাখেন খালেদ চৌধুরী (যদিও তিনি তার ধর্ম পরিবর্তন করেননি)। ১৯৪৫ সালে তিনি কলকাতায় চলে এসেছিলেন। ৩০শে এপ্রিল ২০১৪ সালে তিনি অসুস্থ হয়ে মারা যান।  থিয়েটারে অবদান ১৯৪৫ সালে তিনি ভারতীয় গণনাট্য সংঘে যোগ দেন (ভারতীয় গণনাট্য সংঘ)। অঙ্কন, চিত্রকলা এবং সঙ্গীতের (লোকসঙ্গীত এবং পাশ্চাত্য উভয়েই) ক্ষেত্রে তার শৈল্পিক প্রতিভা সম্পন্ন অবদানের জন্য ১৯৪৭ সালে তাঁকে শহীদের ডাক নামক একটি ছায়া থিয়েটারে জড়িত করা হয়েছিল। ১৯৫৩ সালে তিনি বহরূপীতে যোগদান করেছিলেন।  খালেদ চৌধুরী মঞ্চ পরিচালক হিসাবে প্রধানত যে নাটকগুলির সাথে জড়িত ছিলেন তার মধ্যে আছে: বহুরূপী প্রযোজনায় : ১৯৫৩ সালে শম্ভু মিত্র পরিচালিত ধর্মঘট; ১৯৫৪ সালে সংগীত ও মঞ্চ পরিচালক ও পোশাক পরিচালক হিসাবে শম্ভু মিত্র পরিচালিত রক্ত ​​করবী ; ১৯৫৫ সালে অমর গঙ্গোপাধ্যায় পরিচালিত স্বর্গীয় প্রহসন; ১৯৫৫ সালে অমর গঙ্গোপাধ্যায় পরিচালিত অংশীদার; ১৯৫৭ সালে তৃপ্তি মিত্র পরিচালিত  ডাকঘর ; ১৯৫৮ সালে শম্ভু মিত্র পরিচালিত পুতুল খেলা; ১৯৬৯ সালে শম্ভু মিত্র পরিচালিত  বর্বর বাঁশী ; ১৯৭০ সালে তৃপ্তি মিত্র পরিচালিত কিংবদন্তি; ১৯৭১ সালে শম্ভু মিত্র পরিচালিত  পাগলা ঘোড়া ; ১৯৭২ সালে তৃপ্তি মিত্র পরিচালিত  গান্ধার ; ১৯৮৮ সালে কুমার রায় পরিচালিত  জজাতি ''।  তথ্যসূত্র  বহিঃসংযোগ  Sangeet Natak academy article  Kolkata Natyapremider Shraddhargha, Bhawanipur Swajan — Introduction, Page 1.  Brilliant monologue of a woman's journey   বিষয়শ্রেণী:১৯১৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:করিমগঞ্জ জেলার ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:সংগীত নাটক অকাদেমি ফেলোশিপ প্রাপক
মহেন্দ্রনাথ রায় (? - ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। বিপ্লবী দলে তার সক্রিয় ভূমিকা ছিলো। মেছুয়াবাজার বোমার মামলায় গ্রেপ্তার হয়ে বিচারে কয়েক বছরের সশ্রম কারাদণ্ড হয়, কিন্তু আপিলে ছাড়া পান। ১৯৩০ সালে আবার ধরা পড়েন এবং রাজস্থানের দেউলি বন্দী-শিবিরে পাঠানো হয়। এখানে নির্যাতনে অসুস্থ হয়ে মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৫৯, ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৩-৮৪ ও ২৮৪। থাম্ব|মহেন্দ্রনাথ রায়  মেছুয়াবাজার বোমা মামলা মেছুয়াবাজার বোমার মামলার ঘটনা ঘটে ১৯১৯ সালের ডিসেম্বর মাসে। এই মামলায় নিরঞ্জন সেনগুপ্ত,  সতীশচন্দ্র পাকড়াশী, রমেশচন্দ্র বিশ্বাস, সুধাংশু দাসগুপ্ত, নিশাকান্ত রায়চৌধুরী, সুধীর কুমার আইল, দেবপ্রিয় চট্টোপাধ্যায়, শচীন্দ্রলাল করগুপ্ত, মুকুল রঞ্জন সেন, সুধাংশু মজুমদার, বিহারীলাল বিশ্বাস, মহেন্দ্রনাথ রায়, তারাপদ গুপ্ত, সত্যব্রত সেন, রবীন্দ্রনাথ বসু ও সুবোধ চক্রবর্তী সাত বৎসর ও পাঁচ বছর কারাদণ্ডে দণ্ডিত হন। মুকুল সেন, শচীন্দ্রলাল করগুপ্ত, জগদীশ চট্টোপাধ্যায়, নির্মল দাস মুক্তি পান এবং এঁরা সকলেই তরুণ বিপ্লবী দলের সদস্য ছিলেন।  তথ্যসূত্র  বিষয়শ্রেণী:১৯৩০-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:বাঙালি রাজনীতিবিদ বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
থাম্ব|312x312পিক্সেল|১৯৮৬ সালে রেইকজাভিক শীর্ষ সম্মেলনের স্থান ছিল হোফি নামে পরিচিত প্রাক্তন ফরাসি কনস্যুলেট এবং ব্রিটিশ দূতাবাস। রিকজাভিক শীর্ষ সম্মেলন ছিল মার্কিন রাষ্ট্রপতি রোনাল্ড রিগ্যান এবং সোভিয়েত ইউনিয়নের কমিউনিস্ট পার্টির সাধারণ সম্পাদক মিখাইল গর্বাচেভের মধ্যে একটি শীর্ষ সম্মেলন, যা ১৯৮৬ সালের ১১-১২ অক্টোবর আইসল্যান্ডের রিকজাভিকে অনুষ্ঠিত হয়েছিল। শেষ মুহূর্তে আলোচনা ভেস্তে যায়, কিন্তু যে অগ্রগতি অর্জিত হয়েছিল তা অবশেষে ১৯৮৭ সালে মার্কিন যুক্তরাষ্ট্র এবং সোভিয়েত ইউনিয়নের মধ্যে ইন্টারমিডিয়েট-রেঞ্জ নিউক্লিয়ার ফোর্সেস চুক্তিতে পরিণত হয়।   ফলাফল  সমস্ত পারমাণবিক অস্ত্র নির্মূলের কাছাকাছি পৌঁছে গেলেও, অপ্রত্যাশিতভাবে কোনো চুক্তি ছাড়াই বৈঠক স্থগিত করা হয়; তবে, উভয় পক্ষই বুঝতে পারে যে অন্য পক্ষ কতটা ছাড় দিতে ইচ্ছুক। James Mann, The Rebellion of Ronald Reagan: A History of the End of the Cold War (New York: Penguin Group, 2009), 45. মানবাধিকার প্রথমবারের মতো ফলপ্রসূ আলোচনার বিষয় হয়ে ওঠে। গর্বাচেভের অন-সাইট পরিদর্শনের চুক্তি, যা ১৯৬৩ সালের আংশিক পরীক্ষা নিষেধাজ্ঞা চুক্তি বা ১৯৭২ সালের ABM এবং SALT  চুক্তিতে অর্জিত হয়নি, তা একটি উল্লেখযোগ্য পদক্ষেপ। Garthoff, Raymond L. The great transition: American-Soviet relations and the end of the Cold War. Washington, DC: Brookings Institution, 1994. pp 252–99.  স্পষ্টতই ব্যর্থতা সত্ত্বেও, অংশগ্রহণকারী এবং পর্যবেক্ষকরা শীর্ষ সম্মেলনকে একটি বিশাল অগ্রগতি হিসাবে উল্লেখ করেছেন যা অবশেষে ৮ ডিসেম্বর ১৯৮৭ সালে ওয়াশিংটন শীর্ষ সম্মেলনে স্বাক্ষরিত INF চুক্তি ( ইন্টারমিডিয়েট-রেঞ্জ নিউক্লিয়ার ফোর্সেস ট্রিটি ) বাস্তবায়নে সহায়তা করেছিল।   তথ্যসূত্র   বিষয়শ্রেণী:১৯৮৬-এ রাজনীতি বিষয়শ্রেণী:মার্কিন যুক্তরাষ্ট্রের বৈদেশিক সম্পর্কের ইতিহাস বিষয়শ্রেণী:সোভিয়েত ইউনিয়নের বৈদেশিক সম্পর্ক
জন এ্যালজিও ()(জন্মঃ ১৯৩০ সালে) হলেন অবসর প্রাপ্ত জর্জিয়া বিশ্ববিদ্যালয়ের একজন  ইংরেজির অধ্যাপক। ইউজিএ জন এ্যালজিও তিনি একজন দার্শনিক এবং মুক্ত চিন্তাবিদ। তিনি আদিয়ার দার্শনিক সমাজের সহ-সভাপতি হিসেবে কাজ করেছেন। জন এ্যালজিও, ১৯৩০ সালের, ১২ই নভেম্বর যুক্তরাষ্ট্রের মিসৌরির লুইস শহড়ে জন্ম গ্রহণ করেন এবং ফ্লোরিডা বিশ্ববিদ্যালয়ে পড়াশুনা করেন। তিনি সেনাবাহিনীতে যোগাদান করেন এবং কোরীয় যুদ্ধে তিনি সেনা প্রধান হিসেবে কাজ করেন। এছাড়াও তিনি আমেরিকার দার্শনিক সমাজের সভাপতির ভূমিকা পালন করেন।জন এ্যালজিও তার কৃত কাজের জন্য যুক্তরাষ্ট্র তাকে ড্যা গুগ্যানহেইম ফেলোশিপ ফর হিউমেনিটিস সম্মাননা প্রদান করে।  তথ্যসূত্র  বিষয়শ্রেণী:১৯৩০-এ জন্ম বিষয়শ্রেণী:গুগেনহাইম গবেষণা বৃত্তিধারী বিষয়শ্রেণী:আমেরিকান থিওসফিস্ট বিষয়শ্রেণী:২০১৯-এ মৃত্যু বিষয়শ্রেণী:মার্কিন ভাষাবিজ্ঞানী বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জর্জিয়া বিশ্ববিদ্যালয়ের শিক্ষক বিষয়শ্রেণী:ফ্লোরিডা বিশ্ববিদ্যালয়ের শিক্ষক
পুলিশ লাইন্স স্কুল অ্যান্ড কলেজ, বগুড়া বাংলাদেশের বগুড়া জেলায় অবস্থিত জেলা পুলিশ কর্তৃক পরিচালিত স্বনামধন্য বেসরকারি বিদ্যালয় ও মহাবিদ্যালয়।  বিদ্যালয়টিতে এসএসসি ও এইচএসসি পরীক্ষার  ফলাফল প্রতিবছর অনেক ভাল হয়   সুনামগঞ্জের সরকারী জুবিলি হাই স্কুলকে উড়িয়ে দিয়ে প্রাইম ব্যাংক জাতীয় স্কুল ক্রিকেট ২০১৭-১৮'র শিরোপা জিতে নেয় রাজশাহী বিভাগের সেরা বগুড়ার পুলিশ লাইন্স স্কুল অ্যান্ড কলেজ।  স্বনামধন্য ব্যাক্তিত্ব: (১) তৌহিদ হৃদয় ( ক্রিকেটার, বাংলাদেশ জাতীয় দল)  তথ্যসূত্র  http://police.bogra.gov.bd/site/page/8e8e980b-1d4c-11e7-8f57-286ed488c766   বিষয়শ্রেণী:বগুড়া জেলার বিদ্যালয় বিষয়শ্রেণী:বগুড়া জেলার মহাবিদ্যালয় বিষয়শ্রেণী:বাংলাদেশের পুলিশ লাইন স্কুল এন্ড কলেজ
তাবরিজ ইসলামি শহর পরিষদ () হল নির্বাচিত কাউন্সিল যা তাবরিজ শহরের সভাপতিত্ব করে, তাবরিজের মেয়র নির্বাচন এবং তাবরিজের পৌরসভার বাজেট ঘোষণা করে। কাউন্সিলটি একক সদস্যের জেলা থেকে চার বছরের মেয়াদে নির্বাচিত ২১ জন সদস্য নিয়ে গঠিত। কাউন্সিলের চেয়ারম্যান এবং ডেপুটি চেয়ারম্যান বিজোড়-সংখ্যার বছরে প্রথম নিয়মিত সভায় কাউন্সিল দ্বারা নির্বাচিত হয়। প্রিন্সিপলিস্ট এবং রিফরমারদের মধ্যে গত নির্বাচনে প্রিন্সিপলিস্টরা সবচেয়ে বেশি আসনে জয়লাভ করেছে।   তথ্যসূত্র   বহিঃসংযোগ  Islamic City Council of Tabriz , the council's website (in Persian)  বিষয়শ্রেণী:ইরানের সিটি কাউন্সিল বিষয়শ্রেণী:তাবরিজের ভবন ও স্থাপনা বিষয়শ্রেণী:ফাঁকা ইউআরএল থাকা উদ্ধৃতিসহ পাতা বিষয়শ্রেণী:শিরোনামহীন উদ্ধৃতিসহ পাতা বিষয়শ্রেণী:তাবরিজের সরকার
thumb|240 px|right|রবার্ট ক্লাইভের উপস্থিতিতে শোভাবাজার রাজবাড়িতে দুর্গাপূজো শোভাবাজার রাজবাড়ি পশ্চিমবঙ্গের কলকাতায় অবস্থিত একটি রাজবাড়ি। রাজা নবকৃষ্ণ দেব রাজবাড়িটি নির্মাণ করেন। এই বাড়িতে কলকাতা শহরের সবথেকে পুরোনো দুর্গাপুজো অনুষ্ঠিত হয়। ১৭৫৭ খ্রিস্টাব্দে পলাশীর যুদ্ধের পরে রাজা নবকৃষ্ণ দেব শোভাবাজার রাজবাড়িতে এই দুর্গাপুজো শুরু করেন।কলিকাতা পৌরসংস্থা আইন ১৯৮০ অনুচ্ছেদ ২-এর ৪২ ক ধারার বিধান অনুযায়ী স্থাপত্যরীতি সংক্রান্ত ও ঐতিহাসিক ভাবে তাত্পর্যপূর্ণ ইমারত ।বন্দ্যোপাধ্যায়, দেবাশিষ, বনেদি কলকাতার ঘরবাড়ি, দ্বিতীয় মুদ্রণ ২০০২, পাতা. ১০১-১০২, প্রকাশকঃ আনন্দ প্রকাশক, আইএসবিএন ৮১-৭৭৫৬-১৫৮-৮   শোভাবাজার নাট মন্দির  উত্তর কলকাতার রাজা নবকৃষ্ণ স্ট্রিটে অবিস্থত শোভাবাজার রাজবাড়ির মন্দির। ২৪ আগস্ট এই মন্দিরে কলকাতা শহরের প্রতিষ্ঠা দিবস অনুষ্ঠিত হয় যা সুতানুটি উৎসব নামে পরিচিত। এই উৎসব সুতানুটি পরিষদ দ্বারা পরিচালিত হয়। শোভাবাজার নাটমন্দির ও রাজবাড়িটি পুরোনো কলকাতার স্থাপত্যরীতি সংক্রান্ত ও ঐতিহাসিকভাবে তাৎপর্যপূর্ণ এবং বিশেষভাবে উল্লেখযোগ্য।   চিত্রশালা    তথ্যসূত্র    বহিঃসংযোগ   কলিকাতা পৌরসংস্থা আইন ১৯৮০ অনুচ্ছেদ ২-এর ৪২ ক ধারা, Graded List of Heritage Buildings (I, IIA and IIB), Page 14, Sl Nos. 4 & 5.  বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার ইতিহাস বিষয়শ্রেণী:বাঙালি জমিদার বিষয়শ্রেণী:বাংলার রাজবংশ বিষয়শ্রেণী:পশ্চিমবঙ্গের রাজবংশ
সুধীন্দ্রনাথ মুখোপাধ্যায়  (১৮৯৮ - ১৯৬৩) ছিলেন একজন ভারতীয় বাঙালি আইনজ্ঞ যিনি ভারতের গণপরিষদে ও রাজ্যসভায় অসামান্য কাজের সুবাদে ১৯৬২ খ্রিস্টাব্দে ভারতের তৃতীয় সর্বোচ্চ বেসামরিক পুরস্কার পদ্মভূষণ লাভ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৯৩,  জীবনী সুধীন্দ্রনাথ মুখোপাধ্যায়ের জন্ম  ব্রিটিশ ভারতের কলকাতায়। তিনি কলকাতার প্রেসিডেন্সি কলেজের একজন কৃতি ছাত্র ছিলেন।  কলকাতা বিশ্ববিদ্যালয়ের আইন পরীক্ষায় উত্তীর্ণ হন। ১৯৩৪ খ্রিস্টাব্দে অবিভক্ত বাংলার আইন দপ্তরে যোগ দেন। স্বাধীনতার পর ১৯৪৭ খ্রিস্টাব্দে তিনি গণ-পরিষদে নিযুক্ত হন এবং সংবিধান প্রণয়নের সমস্ত পর্যায়ে অংশগ্রহণ করেন। ১৯৫২ খ্রিস্টাব্দে  ভারতীয় সংসদের উচ্চকক্ষ তথা রাজ্যসভার গঠিত হলে সুধীন্দ্রনাথ সচিব পদে নিযুক্ত হন।  পাবলিক অ্যাফেয়ার্সে তার অসামান্য অবদানের জন্য ভারত সরকার ১৯৬২ খ্রিস্টাব্দে দেশের তৃতীয় সর্বোচ্চ বেসামরিক পুরস্কার  পদ্মভূষণে ভূষিত করে।  সুধীন্দ্রনাথ মুখোপাধ্যায় ১৯৬৩ খ্রিস্টাব্দের অক্টোবর (১৩৭০ বঙ্গাব্দের ২১ আশ্বিন) পরলোক গমন করেন।  তথ্যসূত্র  বিষয়শ্রেণী:১৮৯৮-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:পাবলিক অ্যাফেয়ার্সে পদ্মভূষণ প্রাপক
১৯২৪ সালের শীতকালীন অলিম্পিক ক্রীড়া প্রতিযোগিতা, যা প্রথম শীতকালীন অলিম্পিক নামে পরিচিত, ১৯২৪ সালে ফ্রান্সের শামোনিক্স-এ অনুষ্ঠিত হয়। এটিকে শুরুতে বলা হয়েছিল সোমেন দে স্পর দিভের (Semaine des Sports d'Hiver, "আন্তর্জাতিক শীতকালীন ক্রীড়া সপ্তাহ") যা ১৯২৪ গ্রীষ্মকালীন অলিম্পিক্‌স-এর সাথে সংঘটিত হয়েছিল। মূল ক্রীড়া প্রতিযোগিতাগুলি মোঁ ব্লা-র পাদদেশে শামোনিক্স (Chamonix), ওত-সাভোয়া এলাকায় ২৫শে জানুয়ারি ও ৫ই ফেব্রুয়ারির মধ্যে অনুষ্ঠিত হয়।   আরও দেখুন   বিষয়শ্রেণী:অলিম্পিক গেমস বিষয়শ্রেণী:শীতকালীন অলিম্পিক গেমস বিষয়শ্রেণী:বছর অনুযায়ী শীতকালীন অলিম্পিক বিষয়শ্রেণী:১৯২৪ শীতকালীন অলিম্পিক
পাবনা সরকারি টেকনিক্যাল স্কুল এন্ড কলেজের পাবনা জেলার সদর উপজেলায় ১৮৮৯ খ্রি. প্রতিষ্ঠিত হয়।  বর্তমানের  শিক্ষা ব্যবস্থা অত্যাধুনিক মডেল হিসাবে সুনামের সাথে ব্যাপক পরিচিতি লাভ করেছে। এটি কারিগরি শিক্ষা বোর্ডের অধিনে পরিচালিত একটি শিক্ষা প্রতিষ্ঠান​   শিক্ষাকার্যক্রম  বর্তমানে প্রতিষ্ঠানটিতে এসএসসি এইচএসসি ও  চার বছর মেয়াদি ডিপ্লোমা ইঞ্জিনিয়ারিং কোর্স চালু আছে।  প্রতিষ্ঠানে বিদ্যমান কোর্স সমূহঃ   এসএসসি (ভোকেশনাল): নবম ও দশম শ্রেণী।  এইচএসসি (ভোকেশনাল): একাদশ ও দ্বাদশ শ্রেণী।  চার বছর মেয়াদী ডিপ্লোমা ইন-ইঞ্জিনিয়ারিং : (ইলেকট্রিক্যাল,মেকানিক্যাল ও কম্পিউটার টেকনোলজি)।  এছাড়াও প্রায় প্রতিটি ট্রেডে শর্ট কোর্স চালু আছে।   টেকনোলজি   একাডেমিক টেকনোলজি সমূহের মধ্যে রয়েছে   কম্পিউটার প্রকৌশল  তড়িৎ প্রকৌশল  যন্ত্রকৌশল  পুরকৌশল  এনভায়রনমেন্টাল  কন্সট্রাকশন  পাওয়ার  কম্পিউটার  ইলেকট্রনিক্স  রেফ্রিঃএন্ডএয়ারকন্ডিশ    তথ্যসূত্র   বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:পাবনা জেলার মহাবিদ্যালয় বিষয়শ্রেণী:পাবনা জেলার বিদ্যালয় বিষয়শ্রেণী:১৮৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৮৯-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের সরকারি টেকনিক্যাল স্কুল ও কলেজ বিষয়শ্রেণী:পাবনা সদর উপজেলা
যশোর জংশন রেলওয়ে স্টেশন বাংলাদেশের খুলনা বিভাগের যশোর জেলার একটি আন্তঃনগর রেলওয়ে স্টেশন। এটি বাংলাদেশ রেলওয়ে পশ্চিমাঞ্চল ও খুলনা বিভাগের একটি জাংশন। ১৮৮৩ সালে ব্রিটিশ ইস্টার্ন বেঙ্গল রেলওয়ে এটি নির্মাণ করে। বাংলাদেশ সরকার ২০০৩ সালে স্টেশনটি পুনরায় নির্মাণ করে।  অবস্থান যশোর জংশন রেলওয়ে স্টেশন যশোর জেলা শহরের প্রাণকেন্দ্রে অবস্থিত।  ইতিহাস কলকাতা থেকে শিলিগুড়ি সরাসরি  যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং ১৮৮৪ সালে কলকাতা থেকে খুলনার সাথে  যশোর হয়ে  রেলপথ নির্মাণ করে। এসময় যশোর রেলওয়ে স্টেশন তৈরি করা হয়।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকে যশোর জংশন স্টেশনে পরিণত হয়।  পরিষেবা যশোর জংশন  রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস সীমান্ত এক্সপ্রেস বন্ধন এক্সপ্রেস  কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস বেনাপোল এক্সপ্রেস রূপসী বাংলা এক্সপ্রেস মহানন্দা এক্সপ্রেস          রকেট এক্সপ্রেস নকশীকাঁথা এক্সপ্রেস বেনাপোল কমিউটার খুলনা কমিউটার ও লোকাল ট্রেন।  সম্পর্কিত নিবন্ধ যশোর-ঝিনাইদহ রেলওয়ে  তথ্যসূত্র  বিষয়শ্রেণী:যশোর জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন বিষয়শ্রেণী:যশোর জেলা
ইকবাল মেমোরিয়াল সরকারি কলেজ ১৯৮৫ সালে বাংলাদেশের ফেনী জেলার দাগনভূঞা উপজেলায় প্রতিষ্ঠিত একটি সরকারি কলেজ। কলেজটি জাতীয় বিশ্ববিদ্যালয় এবং মাধ্যমিক ও উচ্চ মাধ্যমিক শিক্ষা বোর্ড, কুমিল্লার অন্তর্ভুক্ত।   ইতিহাস  কলেজটি ইকবাল হোসেন এর স্মৃতি সংরক্ষণে প্রতিষ্ঠিত হয়েছিলো। দূর্ভাগ্যবশতঃ সে ক্যান্সারে আক্রান্ত হয়ে মৃত্যুবরণ করলে তার বড় ভাই আবদুল আউয়াল মিন্টু তার নামানুসারে ১৯৮৫ সালে প্রতিষ্ঠা করেন ইকবাল মেমোরিয়াল কলেজ। প্রতিষ্ঠার পর থেকেই পাশ্ববর্তী সেনবাগ উপজেলা ও কোম্পানীগঞ্জ উপজেলা, নোয়াখালীর শিক্ষার্থীদের শিক্ষা প্রদান করে আসছে। পরবর্তীতে বাংলাদেশ আওয়ামী লীগের প্রতি উপজেলায় সরকারি কলেজ প্রকল্পের অধীনে ০৮ আগস্ট, ২০১৮ সালে কলেজটিকে সরকারিকরণ করা হয়। সরকারিকৃত হওয়ার পর এর নাম পরিবর্তন করে রাখা হয় ইকবাল মেমোরিয়াল সরকারি কলেজ।   অনুষদ এবং বিভাগসমূহ  বর্তমানে এটি মাধ্যমিক ও উচ্চ মাধ্যমিক শিক্ষা বোর্ড, কুমিল্লার অধীনে উচ্চ মাধ্যমিকের পাশাপাশি জাতীয় বিশ্ববিদ্যালয়ের অধীনে ডিগ্রি (পাশ) এবং হিসাববিজ্ঞান ও ব্যবস্থাপনা বিষয়ে স্নাতক পর্যায়ে পাঠদান ও সনদ প্রদান করে থাকে।   ব্যবসায় প্রশাসন অনুষদ  এই অনুষদ নিম্নলিখিত বিভাগগুলি নিয়ে গঠিত:   হিসাববিজ্ঞান বিভাগ  ব্যবস্থাপনা বিভাগ   অবকাঠামো   মসজিদ  মিলনায়তন  জিমনেশিয়াম  মাঠ   অন্যান্য    বিএনসিসি  রোভার স্কাউট  রেড ক্রিসেন্ট সোসাইটি   ফলাফল  কলেজে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ   সাল পরীক্ষার নাম পরীক্ষার্থী উত্তীর্ণ পাশের হার ২০২০ এইচএসসি ৯৯৯ ৯৯৯ ১০০  ২০২১ এইচএসসি ৮৭২ ৮৬০ ৯৮.৬২ ২০২২ এইচএসসি ৭৭৯ ৭৫৪ ৯৬.৭৯   তথ্যসূত্র   বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:জাতীয় বিশ্ববিদ্যালয় অধিভুক্ত কলেজ বিষয়শ্রেণী:ফেনী জেলার মহাবিদ্যালয় বিষয়শ্রেণী:ফেনী জেলায় জাতীয় বিশ্ববিদ্যালয় অধিভুক্ত কলেজ বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:ফেনী জেলার সরকারি কলেজ